text: 676: Zakaa obboleessarratti baasuun danda’amaa?
text: #000003
text: Gaafii: An hojii qaba. Waan carraaqqadhu kana keessaa zakaa obboleessa kiyyaaf kennuu danda’aa?
text: #000004
text: Deebisaa: Zakaan arkaana islaamummaa keessaa isa tokko. Rabbilleen Suuraa Tawbaa keessatti namoota zakaan kennamuuf, namoota saddeet dubbateera. Warra san keessa hin jirre, Haadhaa fi Abbaa keetii fi jaartii teetiif zakaa kennuu hin dandeettu. Namoota kanniiniin ala jiran, Akaakoo, Adeera, Adaadaa, Haboo, Obboleessaa fi Obboleettiidhaaf kennuun ni danda’ama.
text: #000005
text: Namoonni zakaa baaftanii fi madrasaadhaaf mindaa barsiisotaa gootan, ammas warri masjiida ittiin ijaartan waan kana keessatti Rabbi sodaatuu barbaachisa. Horiin zakaa bakka itti baafamu qaba. Madrasaanis hin ijaaramu, barsiisotaafis akka mindaatti hin kafalamu. Rabbiin namoota kanniiniif qooda godheefii jira. Mindaan isaaniitis mallaqa biraa irraa bahuu qaba. Akkuma san masjiidnilleen horii zakaatiin hin ijaaramu.
text: #000006
text: Zakaa nama firaa kan haqa godhatuu kennutu nama fira hin taaneef kennuurra caala. Sababni isaa zakaa firaaf kennuun waan lama of keessatti hammata. Zakaa kennuu fi rahima ykn fira maxxanfatuudha. Ergamaan Rabbii SAW akkana jedhan, “Sadaqaan hiyyeessaaf kennamtu sadaqaadha. Garuu sadaqaan firaaf kennamtu waa lama. Sadaqaa fi fira maxxanfatuudha. (Nasa’ii 2581, Tirmizii 658)
text: #000007
text: Haa ta’u malee firoonni kunniin namoota isaan irratti mallaqa baasuun dirqama sirratti ta’u taanaan zakaa isaanii kennuun dhoorkaa ta’a.
text: #000008
text: 700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
  696: Azkaara Salaata waajibaa boodaa yeroo biroo yoo qara’e akkami?
text: #000009